إضافة عمود جانبي
#000002
اكسترا كاتشب؟ لا شكرًا، يستحسن بلاش
#000003
الكاتشب من الأساسيات اللي صاحبت انتشار مطاعم الأكل السريع، تقريبًا كدة مفيش وجبة بتتقدم في المطاعم دي إلا ومعاها طبق البطاطس المحمرة المعتبر والكاتشب كجزء أساسي من الوجبة نفسها. ومع حب الأطفال الشديد للنوع ده من الوجبات وانتشار المطاعم اللي بتتنافس على تقديمها، بدأت تتغير فكرة الأهالي تجاه النوع ده من الأكل، وخصوصًا مع خروج الأم والأب للشغل يوميًا والحياة اللي بقت صعبة لدرجة لا تسمح بإننا نعمل أكل جديد كل يوم وبالتالي الوجبات السريعة أسهل حل.
#000004
ولذلك زاد معدل تناول الأطفال للكاتشب بشكل واضح، لكن بين فترة والتانية بتظهر وتنتشر تحذيرات عن أضرار الكاتشب، وطبعًا الكلام زادت عليه شوية تحابيش من اللي بنحبها دي وبالغ بعض الناس لدرجة إنهم وصفوا الكاتشاب بالطاعون اللي هيقضي على صحتنا وصحة أولادنا وربطوا ما بين تناول الكاتشب واصابة الأطفال بالتوحد. معقولة الكاتشب مضر للدرجة دي؟
#000005
علاقة الكاتشاب بالتوحُّد
#000007
بشكل واضح مفيش أي علاقة بين الكاتشب والتوحد، لأن التوحد في الأساس اضطراب بيصيب أجزاء معينة من المخ، وبالتالي بيعمل تأخر في بعض المهارات الخاصة بالتواصل/التخاطب، وبييب الأطفال من وقت الولادة وممكن يكتشف قبل ما الطفل يتم 3 سنين. كل مكونات الكاتشب لا يمكن يكون ليها علاقة باضطراب معقد بالشكل ده.
#000008
من ضمن العلامات اللي بتدل على التوحد مثلًا إن في أطفال رُضّع بيصابوا بالتوحد عند الولادة ولا يمكن طبعًأ يكون السبب إن الأم مثلًا أكلت كاتشب في فترة الحمل، وبعض الأطفال كمان بيتطور عندهم التوحد في سن مبكر أوي يمكن سنة أو أقل شوية وبيبقوا مش قادرين على التواصل والاستجابة للأصوات والاشارات وتعابير الوجه المختلفة، ولا يمكن يكونوا الأطفال دول أكلوا كاتشب في السن ده ولا حتى يعرفوه.
#000009
الجدير بالذكر كمان، إنه بالبحث عن العلاقة بين التوحد والكاتشب لقينا مقالات كتير بتتكلم عن حب بعض الأطفال المصابين بالتوحد للكاتشاب لدرجة إن بعضهم بيحط الكاتشب على كل أنواع الأكل المختلفة، وده طبعًا اسلوك مفيش خلاف على كونه مضر، لكنه برضة مش دليل كافي عشان نقول إن الكاتشب له علاقة بالتوحد.
#000010
الكاتشاب؛ ما بين مُحسنات الطعم والخل المعدّل جينيًا
#000011
وعشان نتطمن أكتر خلونا نتكلم أكتر عن المكونات الأساسية للكاتشب، وهي عبارة عن طماطم وثوم وبصل وخل صناعي ومُحسنات طعم وملح. جميل، إيه بقى ممكن يبقى مضر في كل الحاجات دي؟
#000012
أولًا: مُحسنات الطعم، ودي غالبًا بتكون سكر سائل، وتحديدًا سكر فراكتوز، وغالبًا بيكون بكميات كبيرة جدًا (High-fructose corn syrup). بالمناسبة، سكر الفراكتوز برضة بيدخل في صناعة المياه الغازية بسبب طعمه الحلو، فهل تناوله بكميات كبيرة مضر للصحة؟
#000013
طبعًا معروف إن تناول أي حاجة تقريبًا بكميات كبيرة أكيد مش هيكون مفيد. بعض التقارير اللي اتكلمت عن الكاتشب تناولت فكرة إن الكاتشاب بيحتوي على نسبة عالية جدًا من سكر الفراكتوز، وتناوله بكميات كبيرة مضر بالصحة، ويتسبب في الإصابة بأمراض خطيرة زي السمنة المفرطة، والسكر، وارتفاع مستويات الدهون وبعض الأمراض التانية اللي ممكن تؤدي في النهاية لخطر الإصابة بأمراض القلب.
#000014
كمية السكر في عبوة الكاتشب – صورة: YouTube
#000015
وعشان كل اللي فات ده، حذرت الجمعية الأمريكية للقلب من تناول السكر (الفراكتوز) بكمية أكبر من 6 ملاعق شاي للسيدات و9 للرجال. والمشكلة هنا تكمن في إننا مش عارفين بالضبط كمية الفراكتوز اللي بتتحط في مكونات زجاجات/أكياس الكاتشب.
#000016
ثانيًا: الخل المُعدّل جينيًا، واللي تسبب في جدل كبير سنة 2014، لما رفعت سيدة أمريكية قضية على واحدة من الشركات المشهورة جدًا في صناعة الكاتشب عشان بيستخدموا الخل المعدل جينيًا ضمن مكونات الكاتشب، وبالمناسبة استخدام المواد الغذائية والفاكهة والخضراوات المعدلة جينيًا يعتبر أمر قانوني ومفيش عقوبة لاستخدامه طالما كان بضوابط محددة وبعد الموافقة عليه من الجهات المختصة بعد الخضوع لعدد من الاختبارات.
#000018
على مدار أكتر من 15 سنة، استهلك عدد كبير من البشر ملايين المحاصيل والمواد الغذائية اللي تم تعديلها جينيًا، من غير ما يكون في أي آثار ضارة (أو قضايا قانونية تتعلق بصحة الإنسان). لكن، في دراسة نُشرت سنة 1999 أشارت لإن ممكن يكون في بعض الأدلة غير المؤكدة عن إن الغذاء المُعدّل وراثيًا ممكن يكون سام، لكن ولحد اللحظة دي مظهرش أي كلام يأكد الأدلة دي.
#000019
الكاتشاب؛ مش بيقدم.. بس ممكن يأخّر
#000020
على الرغم من إن منظمة الأدوية والأغذية الأمريكية (FDA) ولحد دلوقتي مصدرش عنها أي تحذير مباشر من تناول الكاتشب، إلا إن كتير من المواقع الطبية حذرت من تناوله بكميات كبيرة مش بس عشان اللي قوناه عن سكر الفراكتوز لكن كمان لأن الكاتشب عادةً مرتبط بالوجبات السريعة اللي هي أصلًا خطيرة وبتحتوي على كميات كبيرة من الزيوت المهدرجة والدهون وممكن تؤدي لمشاكل صحية خطيرة.
#000021
في النهاية، الكاتشب مالوش أي فوايد غذائية بالمرة، لأنه لا بيحتوي على بروتينات ولا فيتامينات ولا معادن مفيدة للجسم، وبالتالي أكله مش هيضيف للجسم أي شئ مفيد، لكن وفي نفس الوقت الكتير منه ممكن يكون مضر وبالذات لو مع أكل أصلًا مضر، ممكن نخاف من الكاتشب ونقلل منه لكن مفيش أي داعي للرعب وتصديق الاشاعات.
#000023
المصادر: mayoclinic drhyman ncbi webmd ncbi
#000024
"صنع في الصين" تصعد إلى الفضاء
#000025
التحكم في الغضب: هدي أعصابك لا ييجيلك sugar ولا حاجة!
#000026
اترك تعليقاً إلغاء الرد
#000027
لن يتم نشر عنوان بريدك الإلكتروني. الحقول الإلزامية مشار إليها بـ *
#000028
عن تخفيف الألم: انا هاعمل الصح وأشرب حشيش
#000037
العجز المُكتسب: سعد زغلول قالها كلمة “مفيش فايدة”!
#000038
6 خرافات حول النظافة الشخصية والعامة
#000040
علماء يصنّعون قناة فالوب في المعمل
#000042
إيه اللي يحصل لو بلعت الشعر اللي في الأكل؟
#000044
حاجة وتلاتين فايدة لا نعرفها عن زيت جوز الهند
#000045
أواني الطهي: معادلة صعبة بين الصحة والراحة
#000046
مثير للاهتمام شكرا ♥️ عند دراستي لمادة الأحياء الجزيئية ذُكر...
#000049
طيب هل هذا ممكن ام لا ؟ يعني مستحيل ولا ممكن ؟...
#000051
اشترك في قناتنا عبر يوتيوب
#000053
نظرية الكم 3: عدم اليقين عند هايزنبرج وقطة شرودنجر
#000055
استخدام الإنسان لـ10% من قدرة المخ بين العلم والخرافة!
#000060
الوحمة: سيبك من الرنجة يا مراد وركز في الحنية!
#000061
خالي من المواد الكيميائية: الأكل الطبيعي أصلًا مش طبيعي!
#000062